સોમવારે ઈ-કૉમર્સ પૉલિસીનો ડ્રાફ્ટ આ ક્ષેત્ર સાથે જોડાયેલા તમામ વર્ગોને મોકલવામાં આવ્યો હતો. બજારના નિયમન માટે આ ડ્રાફ્ટની મદદથી વિવિધ ઑનલાઇન સાઇટ્સને આવરી લેવાશે.

આ ટ્રાફ્ટમાં ફ્લિપકાર્ટ અને ઍમેઝૉન જેવી ઑનલાઇન શોપિંગ સાઇટ્સ ઉપરાંત સ્વિગી અને ઝૉમેટો જેવી ઑનલાઇન ફૂડ ડિલિવરી સર્વિસ અને પેટીએમ જેવી સર્વિસને પણ આવરી લેવાશે.

આ પ્રકારની સાઇટ્સ પર લગામ કસવાની તૈયારી કરાઈ રહી છે, જેની સૌથી વધારે અસર તેની ડિસ્કાઉન્ટ સ્કીમ અને કિંમતો પર થશે. એક જ પ્રોડક્ટની બે જુદીજુદી કિંમતે થતા વેચાણ પર પણ રોક લગાવાશે.

'આસામ પછી ભાજપે કહ્યું, બીજું સ્ટોપ પશ્ચિમ બંગાળ છે'

આસામમાં થયેલી NRC (નેશનલ રજિસ્ટર ઑફ સિટિજન્સ) તૈયાર કરવાની પ્રક્રિયા બાદ 40 લાખ લોકો બિનભારતીય ઠર્યા છે.

જે અનુસંધાને સોમવારે ભાજપે કહ્યું હતું કે, આસામની જેમ પશ્ચિમ બંગાળમાંથી પણ ગેરકાયદે રહેતા બાંગ્લાદેશીઓને શોધવાની પ્રક્રિયા કરવી જોઈએ.

'ધ ઇન્ડિયન એક્સપ્રેસ'ની વેબસાઇટના અહેવાલ પ્રમાણે ભાજપના મહામંત્રી કૈલાશ વિજયવર્ગિયએ તૃણમૂલ કૉંગ્રેસ (ટીએમસી) પર નિશાન સાધ્યું છે.

તમે આ વાંચ્યું કે નહીં?

તેમણે કહ્યું હતું, "પશ્ચિમ બંગાળનો યુવાવર્ગ ઇચ્છે છે કે ત્યાં બાંગ્લાદેશના ગેરકાયદે રહેતા લોકોને શોધી કાઢીને કાર્યવાહી કરવામાં આવે. કારણકે, બંગાળના યુવાનો બેરોજગારી તથા કાયદા-વ્યવસ્થા અંગેની સમસ્યાઓનો સામનો કરે છે."

તેમણે એવું પણ કહ્યું હતું કે, જો આસામમાં લાખો ગેરાકાયદે રહેતા નાગરિકો મળી આવ્યા હોય તો પશ્ચિમ બંગાળમાં એ સંખ્યા કરોડોમાં પહોંચી જશે. ઉલ્લેખનીય છે કે ટીએમસી દ્વારા NRCનો વિરોધ પણ કરાઈ રહ્યો છે.

બાળકોના બળાત્કાર કેસમાં ગુનેગારને મૃત્યુદંડનો ખરડો લોકસભામાં પસાર

પ્રતીકાત્મક તસવીર

'હિંદુસ્તાન ટાઇમ્સની' વેબસાઇટના અહેવાલ પ્રમાણે બાળકીઓ પર થતા બળાત્કાર કેસમાં ગુનેગારને મૃત્યુદંડની સજાનો ખરડો સોમવારે લોકસભામાં પસાર થઈ ગયો હતો.

કઠુઆમાં બાળકી પર થયેલી બળાત્કારની ઘટના બાદ સર્જાયેલા વિરોધનાં વાતાવરણના કારણે નવો કાયદો બનાવવાની પ્રક્રિયા હાથ ધરાઈ છે.

કેંદ્રીય ગૃહ રાજ્ય મંત્રી કિરણ રિજિજુએ લોકસભામાં ખરડો રજૂ કરતી વખતે કહ્યું હતું કે, 'ભયાનક ઘટનામાં' જો ભોગ બનનાર 12 વર્ષથી ઓછી વયનું બાળક હોય તો ગુનેગારને મૃત્યુદંડ સુધીની સજા થઈ શકે છે.

આ નવા કાયદા પ્રમાણે તપાસની પ્રક્રિયા ફરજિયાત બે માસમાં પૂર્ણ કરવાની રહેશે. 16 વર્ષથી ઓછી વયની યુવતી પર બળાત્કાર બદલ અગાઉ 10 વર્ષ કેદની સજા... \n\nમને ઉપરના લેખ માટે સારું શીર્ષક આપો.
BBC Top News : સસ્તી ઑનલાઇન ખરીદી પર બ્રેક લાગી શકે છે